Viksvinė hesperija
Viksvinė hesperija (Heteropterus morpheus) – hesperijų (Hesperiidae) šeimos drugys. Skraido liepos – rugpjūčio mėn. viksvinguose plotuose, paupių, miško drėgnose pievose. Vikšras žalias su gausiomis karputėmis, ant kurių auga trumpi juodi šereliai. Minta įvairiais migliniais ir viksviniais augalais. Lietuvoje saugotina rūšis, paplitusi negausiai.